אלברכט השישי, ארכידוכס אוסטריה

אלברכט השישי, ארכידוכס אוסטריה לבית הבסבורג (12 בדצמבר 1418 - 2 בדצמבר 1463) היה ארכידוכס אוסטריה, בין השנים 1424–1463.

ביוגרפיה
אלברכט השישי נולד בווינה ב-12 בדצמבר 1418, לארנסט, דוכס אוסטריה וצימבורגיס ממזוביה. בשנת 1424 מת אביו ארנסט, דוכס אוסטריה ואלברכט ירש את נחלותיו יחד עם אחיו פרידריך, אולם עקב היותם קטינים, שימש דודם פרידריך הרביעי, דוכס אוסטריה כעוצר. בשנת 1436 הוכרז אלברכט כבוגר, והוא נטל לידיו את השליטה על הנחלות יחד עם אחיו פרידריך החמישי, ארכידוכס אוסטריה. בשנת 1439 מונה פרידריך כעוצר של בני דודיו זיגיסמונד, ארכידוכס אוסטריה ולאדיסלאוס, ארכידוכס אוסטריה, והפך לראש משפחת בית הבסבורג, ובעקבות כך פרץ סכסוך בין אלברכט לפרידריך.

בשנת 1452 התחתן אלברכט עם מכטילד מפפאלץ, בתם של לודוויג השלישי, הנסיך הבוחר מפפאלץ ומתילדה מסבויה, אך לא נולדו להם ילדים.

בשנת 1457 מת בן דודם לסלו החמישי, ופרידריך ירש את ארכידוכסות אוסטריה. בעקבות כך פרצה מלחמה בין האחים, ובשנת 1458 כבש אלברכט את חלקה המערבי של אוסטריה. בשנת 1462 כבש אלברכט את וינה, אולם ב-2 בדצמבר 1463 מת אלברכט ערירי, וכל הנחלות חזרו לפרידריך.

אילן יוחסין

קישורים חיצוניים

 אלברכט השישי, ארכידוכס אוסטריה


 אלברכט השישי, ארכידוכס אוסטריה  בית הבסבורג  נולד:12 בדצמבר 1418 מת:2 בדצמבר 1463 ארנסט, דוכס אוסטריה דוכסויות שטיריה, קרינתיה וקרניולה  1424–1493 פרידריך השלישי, קיסר האימפריה הרומית הקדושה לאדיסלאוס, ארכידוכס אוסטריה ארכידוכסות אוסטריה  1457–1493

קטגוריה:שליטי אוסטריה
קטגוריה:בית הבסבורג
קטגוריה:ילידי 1418
קטגוריה:נפטרים ב-1463